Kastet ølflaske på Bybanen

Politiet vil fengsle en mann som kastet en ølflaske på Bybanen og laget baluba på en kiosk.

Publisert Publisert 31. oktober 2012

GRØNT LYS: Bergen får 60 millionar ekstra til kollektivtiltak. Foto: ODD E. NERBØ

Denne artikkelen er over syv år gammel

Mannen i 30-årene er kjent for politiet. Tidligere i år ville de varetektsfengsle ham for ulike forhold, men da sa retten nei.

Natt til forrige søndag ble han tatt da han kastet en ølflaske på Bybanen ved Danmarks plass. Verken folk eller bane ble skadet, men ølflasken knuste da den traff bakken, ifølge politiet.

— Han ble da innbrakt, men løslatt. Senere på natten laget han bråk på en kiosk i Bergen sentrum. Da han ble pågrepet, fant vi mindre mengder narkotika på ham. Vi mener det er fare for at han begår nye kriminelle forhold hvis han ikke stanses, sier politiadvokat Helge Vigerust.

Allerede torsdag skal mannen møte i tinghuset, der han er tiltalt i en straffesak.

— Han er tiltalt for flere forhold, blant annet grovt tyveri fra ED Bergen, sier Vigerust.

Dersom mannen varetektsfengsles i dag, vil han bli sittende fengslet inntil eventuell dom fra straffesaken foreligger.

Publisert Publisert: 31. oktober 2012 10:19